DELTA นำทีมหุ้น “อิเล็กฯ” วิ่งคึก! รับผลดี “แบงก์ชาติ” ออกมาตรการคุมบาทแข็ง
DELTA นำทีมหุ้น “อิเล็กฯ” วิ่งคึก! รับผลดี “แบงก์ชาติ” ออกมาตรการคุมบาทแข็ง
27 พ.ย. 2563

ผู้สื่อข่าวรายงานว่า ณ เวลา 10.25 น. ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA อยู่ที่ระดับ 245 บาท บวก 20 บาท หรือ 8.89% สูงสุดที่ระดับ 246 บาท ต่ำสุดที่ระดับ 228 บาท ด้วยมูลค่าการซื้อขาย 675.30 ล้านบาท
ด้านราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ระดับ 39.75 บาท บวก 1.25 บาท หรือ 3.25% สูงสุดที่ระดับ 39.75 บาท ต่ำสุดที่ระดับ 38.75 บาท ด้วยมูลค่าการซื้อขาย 345.39 ล้านบาท
เช่นเดียวกับราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 43 บาท บวก 1.50 บาท หรือ 3.61% สูงสุดที่ระดับ 43.25 บาท ต่ำสุดที่ระดับ 41.50 บาท ด้วยมูลค่าการซื้อขาย 313.28 ล้านบาท
ด้านบริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ก่อนหน้านี้ว่า อาจจะมีการกลับมาเก็งกำไรหุ้นกลุ่มส่งออก หลังปรับตัวลงมาอย่างต่อเนื่อง เช่น กลุ่มอิเล็กทรอนิกส์และอาหาร เนื่องจากจะได้ประโยชน์ในเรื่องเงินต่างประเทศที่ได้มาเมื่อแลกกลับเป็นบาทจะได้รับมากขึ้น
รวมทั้งอัตรากำไรขั้นต้นจะปรับตัวดีขึ้น หลักทรัพย์ที่แนะนำซื้อคือ บริษัท เจริญโภคภัณฑ์อาหาร จำกัด (มหาชน) หรือ CPF, บริษัท ฮานา ไมโครอิเล็คโทรนิคส จำกัด (มหาชน) หรือ HANA, บริษัท เคซีอี อีเลคโทรนิคส์ จำกัด (มหาชน) หรือ KCE, บริษัท ไทยยูเนี่ยน กรุ๊ป จำกัด (มหาชน) หรือ TU แต่บาทอ่อนจะไม่ดีกับนักลงทุนต่างประเทศในเรื่องการลงทุนในตลาดหุ้น
 